Pozdravljen/a,

Ta teden so navodila nekoliko drugačna, saj so razdeljena na ure pouka angleščine, ki bi jih imel/a v šoli. Še vedno velja, da delo opravi tedaj, ko tebi in tvoji družini to najbolj ustreza.

1. ura: My day

Že od samega začetka dela od doma verjetno tvoj dan poteka drugače kot takrat, ko hodiš v šolo. Danes boš preveril/a kako dobro že znaš opisati svoj dan. V zvezek napiši, kako drugačen je tvoj običajen dan, npr. I don't get up at half past seven. I get up at seven o'clock. Pomagaš si lahko tudi s tema posnetkoma <https://www.youtube.com/watch?v=zzdz7mDW0eI>, <https://www.youtube.com/watch?v=VpESOerMY7I> in besediščem, ki si se ga učil/a v 5. razredu ([kartice za ponovitev](https://quizlet.com/199923125/flashcards)). Zapiši najmanj 10 povedi (nekaj trdilnih in nekaj nikalnih), če želiš pa lahko tudi več. Zraven lahko narišeš tudi kakšno risbo. Ne pozabi na svoje ime, priimek in razred. Besedilo nato fotografiraj in fotografijo pošlji učiteljici po elektronski pošti na [andreja.markovic@ossklm.si](mailto:andreja.markovic@ossklm.si) ali [betka.mahnic@ossklm.si](mailto:betka.mahnic@ossklm.si). Ta naslov lahko uporabiš tudi, če potrebuješ pomoč učiteljice.

2. ura: My *sister's* day

Verjetno drugače dnevi potekajo tudi za različne člane tvoje družine. Izberi si enega in ustrezno spremeni naslov. Enako kot prejšnjo uro v zvezek zapiši opis njegovega/njenega dneva v najmanj 10 povedih (nekaj trdilnih in nekaj nikalnih). Pomagaš si lahko s tem posnetkom <https://www.youtube.com/watch?v=kjcUphDr5E4>. Ne pozabi na svoje ime, priimek in razred. Tudi tu lahko dodaš risbo, besedilo pa ponovno fotografiraj in pošlji učiteljici po elektronski pošti na [andreja.markovic@ossklm.si](mailto:andreja.markovic@ossklm.si) ali [betka.mahnic@ossklm.si](mailto:betka.mahnic@ossklm.si). Ta naslov lahko uporabiš tudi, če potrebuješ pomoč učiteljice.

3. ura: My family's day

Zdaj ti gre opisovanje dneva že odlično! Tokrat v zvezek zapiši opis dneva svoje družine v najmanj 10 povedih (neka trdilnih in nekaj nikalnih, uporabi *we*), dodaj risbo, ne pozabi na svoje ime, priimek in razred, besedilo fotografiraj in pošlji učiteljici po elektronski pošti na [andreja.markovic@ossklm.si](mailto:andreja.markovic@ossklm.si) ali [betka.mahnic@ossklm.si](mailto:betka.mahnic@ossklm.si). Ta naslov lahko uporabiš tudi, če potrebuješ pomoč učiteljice.

4. ura: My perfect day

Zadnja naloga ta teden zahteva nekoliko tvoje domišljije. Prepusti se ji in v zvezek zapiši, kako bi potekal tvoj popoln dan od tedaj, ko se zbudiš, pa do tedaj, ko zaspiš. Seveda svojega popolnega dneva ne boš preživel/a sama, zato dodaj vsaj eno osebo, ki bo ta dan preživela s teboj. Če želiš, lahko tudi tokrat narišeš risbo. Zapiši najmanj 10 povedi (nekaj trdilnih in nekaj nikalnih), ne pozabi na svoje ime, priimek in razred, fotografiraj in pošlji učiteljici po elektronski pošti na [andreja.markovic@ossklm.si](mailto:andreja.markovic@ossklm.si) ali [betka.mahnic@ossklm.si](mailto:betka.mahnic@ossklm.si). Ta naslov lahko uporabiš tudi, če potrebuješ pomoč učiteljice.

Želiva ti uspešno reševanje in se že veseliva vaših opisov,

Betka Mahnič in Andreja Marković